FELDA Sungai Tiang

FELDA Sungai Tiang  (), atau FELDA Projek Sungai Tiang merupakan sebuah tanah rancangan FELDA di tengah negeri Kedah, Malaysia. Ia terletak di dalam FELDA Wilayah Alor Setar dan merupakan salah satu pembahagian pentadbiran petempatan di bawah Mukim Padang Kerbau, daerah Pendang. Ia terletak kira-kira  ke arah barat laut dari ibu negara Malaysia, iaitu Kuala Lumpur. Poskod bagi FELDA Sungai Tiang ialah 06750 Pendang.

 Sejarah 
Nama Sungai Tiang dipercayai diambil bersempena dengan sebatang sungai besar di kawasan ini yang menjadi laluan pengangkutan penduduk. Hasil perkayuan oleh penduduk yang terdiri daripada batang pokok juga diangkut melalui sungai ini. Penduduk memanggil hasil tersebut sebagai "tiang". Oleh kerana terlalu banyak hasil perkayuan diangkut melalui sungai ini, maka kawasan ini digelar Sungai Tiang.

Kawasan ini dahulunya merupakan kawasan hutan tebal yang menjadi tempat persembunyian komunis dan diberi nama Bukit Rimau. Pada tahun 1959, Lembaga Kemajuan Tanah Persekutuan (FELDA) mula meneroka dan membangunkan kawasan ini serta menjemput peneroka yang terdiri daripada penduduk miskin dari kawasan pedalaman. Pada tahun 1960, seramai 522 keluarga peneroka telah dimasukkan ke dalam kawasan rancangan ini.

Pengurus pertama FELDA Sg Tiang ialah Encik Zainal Abidin bin Baharuddin.   

 Geografi 
FELDA Sungai Tiang terletak di bahagian tengah daerah Pendang, tepatnya di selatan mukim Padang Kerbau. Kawasan petempatan ini juga terletak dalam kawasan Pekan Sungai Tiang, berdekatan dengan sempadan mukim Padang Peliang.

Kawasan petempatan ini mempunyai luas anggaran sebanyak kira-kira . FELDA Sungai Tiang juga berjiran dengan beberapa petempatan lain termasuklah Kampung Baru, Kampung Paya Lepai, Kampung Titi Akar dan Kampung Baharu Siam.

 Pentadbiran 
FELDA Sungai Tiang terletak di bawah gugusan FELDA Wilayah Alor Setar. Secara pentadbiran, FELDA Sungai Tiang terletak di bawah pentadbiran Majlis Daerah Pendang dan dipimpin oleh seorang pengurus. Dari segi politik, FELDA Sungai TIang terletak di dalam kawasan parlimen Dewan Rakyat Malaysia iaitu Pendang manakala bagi kawasan Dewan Undangan Negeri Kedah, ia terletak dibawah kawasan Sungai Tiang.

 Pengangkutan 
FELDA Sungai Tiang dihubungkan dengan petempatan lain dengan Jalan Negeri K151 dan K17. Jarak FELDA Sungai Tiang ke pusat bandar terdekat iaitu Pendang ialah sejauh  dan mengambil masa selama 21 minit memandu kereta. manakala jarak FELDA Sungai Tiang ke ibu negeri Kedah iaitu Alor Setar ialah sejauh kira-kira  dan mengambil masa selama lebih 45 minit memandu kereta.

 Kemudahan 
Antara kemudahan awam yang terdapat berdekatan FELDA Sungai Tiang termasuklah;

 Sekolah Kebangsaan Sungai Tiang
 Sekolah Menengah Kebangsaan Sungai Tiang
 Klinik Kesihatan Sungai Tiang
 Masjid Al-Falah Felda Sungai Tiang

 Rujukan 

Kategori:FELDA Wilayah Alor Setar
Kategori:Tanah rancangan FELDA di Kedah